Document ID: 32008R0245

Komisijas Regula (EK) Nr. 245/2008
(2008. gada 17. marts),
ar ko groza Komisijas Regulu (EK) Nr. 1249/96 par Padomes Regulas (EEK) Nr. 1766/92 piemērošanas noteikumiem (ievedmuitas nodokļi labības nozarē)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1) un jo īpaši tās 10. panta 4. punktu,
tā kā:
(1)
Komisijas 1996. gada 28. jūnija Regulas (EK) Nr. 1249/96 par Padomes Regulas (EEK) Nr. 1766/92 piemērošanas noteikumiem (ievedmuitas nodokļi labības nozarē) (2) 5. panta 1. punkta pirmās daļas b) apakšpunktā ir paredzēts, ka, ievedot augstas kvalitātes mīkstos kviešus, jāiemaksā īpašs nodrošinājums papildus tiem, kas noteikti Komisijas 2003. gada 28. jūlija Regulā (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem (3). Šo papildu nodrošinājumu (95 euro par tonnu) pamato atšķirīgie ievedmuitas nodokļi, kas ir spēkā dažādu kategoriju mīkstajiem kviešiem atkarībā no tā, vai tie ir augstas vai zemas un vidējas kvalitātes kvieši.
(2)
Ar Padomes Regulu (EK) Nr. 1/2008 (4) uz laiku atlika ievedmuitas piemērošanu noteiktu veidu labības importam 2007./2008. tirdzniecības gadā, kas noslēdzas 2008. gada 30. jūnijā, tomēr atļaujot ievedmuitas piemērošanu atkal atjaunot pirms šā datuma, ja to pamato tirgus apstākļi.
(3)
Uz laiku atliekot ievedmuitas piemērošanu attiecībā uz ievedumiem, kurus veic, pamatojoties uz importa atļaujām, kas saskaņā ar Regulas (EK) Nr. 1/2008 2. pantu izdotas no 2008. gada 4. janvāra, pagaidām nepastāv arī īpašie apstākļi, kuru dēļ bija jānosaka īpašs nodrošinājums papildus tiem, kas saistīti ar importa atļauju. Ņemot vērā šos jaunos noteikumus, kurus mīksto kviešu ievedumiem piemēro no Regulas (EK) Nr. 1/2008 spēkā stāšanās dienas, Regulas (EK) Nr. 1249/96 5. panta 1. punkta pirmās daļas b) apakšpunktā noteiktais papildu nodrošinājums (95 euro par tonnu) vairs nav pamatots, kamēr neatjauno ievedmuitas piemērošanu.
(4)
Kopš Regulas (EK) Nr. 1/2008 publicēšanas atsevišķi uzņēmēji šādu papildu nodrošinājumu tomēr ir iemaksājuši. Lai atvieglotu finanšu slogu, ko tas rada šiem uzņēmējiem, jāparedz minētā nodrošinājuma tūlītēja atmaksāšana.
(5)
Tādēļ ir jāparedz atkāpe no Regulas (EK) Nr. 1249/96.
(6)
Lai panāktu to, ka uzņēmēji vairs neturpina iemaksāt papildu nodrošinājumu, kā arī ņemot vērā to, ka pēc iespējas ātrāk ir jāatmaksā pēc 2008. gada 4. janvāra iemaksātie nodrošinājumi, šai regulai jāstājas spēkā nekavējoties.
(7)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
1. Atkāpjoties no Regulas (EK) Nr. 1249/96 5. panta 1. punkta b) apakšpunkta noteikumiem, tajos paredzēto papildu nodrošinājumu nepieprasa laikā, kad saskaņā ar Regulu (EK) Nr. 1/2008 noteiktu veidu labības ievedumiem ir atlikta ievedmuitas piemērošana.
2. Panta 1. punktā minēto papildu nodrošinājumu, kas iemaksāts kopš 2008. gada 4. janvāra, nekavējoties atmaksā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 17. martā

Labels: 3
15
17